stanford-oval/wikipedia huggingface dataset:
มาร์ก รอนสัน
ประวัติ

มาร์ก เกิดที่อังกฤษแต่ย้ายไปอยู่นิวยอร์ก ประเทศสหรัฐอเมริกา กับครอบครัวตั้งแต่อายุได้ 8 ขวบ เป็นลูกชายของนางแบบชาวอังกฤษ แอน เด็กซ์เตอร์ (Ann Dexter) และเป็นลูกบุญธรรมของ มิก โจนส์ (Mick Jones) แห่งวงร็อก เดอะ ฟอเรนเนอร์ (The Foreigner) ในช่วงวัยรุ่นเขาเป็นดีเจเปิดแผ่นในคลับนิวยอร์กจนมีชื่อเสียง
ผลงานการแต่งและโปรดิวซ์เพลงของเขาเช่น ทำงานร่วมกับ คริสติน่า อากีเลร่า และ ร็อบบี้ วิลเลียมส์ เป็นต้น สำหรับในอัลบั้มของ คริสติน่า อากีเลร่า ในอัลบั้ม Back To Basics เขาเป็น มิกซ์เสียงให้กับเพลง Hurt และ Slow Down Baby รวมทั้งอีกหลายเพลงในอัลบั้ม
เขามีผลงานอัลบั้มชุดแรก Here Comes the Fuzz ในปี 2003 และต่อมากับผลงานชุดที่ 2 ชุด Version ซึ่งเป็นการนำเพลงดังทั้งป็อปและร็อกมาทำใหม่ โดยแต่ละเพลงที่เลือกมา จะเริ่มต้นจากการเรียบเรียงดนตรีใหม่ เปลี่ยนอารมณ์ของเพลงและแนวดนตรี จากร็อกไปเป็นโซล ฟังก์ โมทาวน์ หรือแม้แต่บิ๊กแบนด์ เขาสร้างซาวน์ใหม่ๆ และบิดดนตรีให้เป็นดนตรีในแบบของเขา ซึ่งมีเพลงดังอย่าง Stop Me (อันดับ 2 ในอังกฤษ) เป็นการนำเอาเพลง You Keep Me Hanging On ของ เดอะ สุพรีมส์ (The Supremes) และ Stop Me If You've Heard This One Before ของ เดอะ สมิธส์ (The Smiths) มามิกซ์ใหม่ โดยมีแดเนียล เมอรี่เวเธอร์ ศิลปินแนวอาร์แอนด์บีในสังกัด ออลไอดู เรกคอร์ดส ของ มาร์ก มาร้องให้  ส่วนเพลงอื่นในอัลบั้มเช่น  Toxic ของ บริตนี่ย์ สเปียร์ส , God Put a Smile upon Your Face ของ โคลด์เพลย์ เป็นต้น
2014 รอนสัน ได้ปล่อยซิงเกิล Uptown Funk ร่วมกับ Bruno Mars และซิงเกิลนี้ทยานขึ้นชาร์ตอย่างรวดเร็ว และอยู่อันดับ 1 ในบิลบอร์ดถึง 14 สัปดาห์
อัลบั้ม Uptown Special ในปี 2015 ได้แขกรับเชิญพิเศษ อาทิ นักดนตรีมือทองอย่าง Stevie Wonder โปรดิวเซอร์สุดฮิตของยุค Jeff Bhasker, Andrew Wyatt, Kevin Parker และแร็พเปอร์ยุค 90' อย่าง Mystikal
ผลงาน

Here Comes the Fuzz (2003)
Version (2007)
Record Collection (2010)
Uptown Special (2015)
มาร์กาเร็ต แฮมิลตัน (วิศวกรซอฟต์แวร์)

| Margaret Hamilton |
| --- | --- |
แฮมิลตันใน 1995
เกิด: Margaret Heafield  (1936-08-17) สิงหาคม 17, 1936 (88 ปี) Paoli, Indiana, US
การศึกษา: Earlham College   มหาวิทยาลัยมิชิแกน≈
อาชีพ: CEO of Hamilton Technologies, Inc. นักวิทยาศาสตร์คอมพิวเตอร์
คู่สมรส: James Cox Hamilton (div.)
บุตร: Lauren Hamilton
ญาติ: James Cox Chambers (former son-in-law)
รางวัล: เหรียญอิสรภาพประธานาธิบดี
มาร์กาเร็ต แฮมิลตัน (อังกฤษ: Margaret Hamilton) เป็นนักวิทยาศาสตร์คอมพิวเตอร์ วิศวกรระบบ และเจ้าของธุรกิจชาวอเมริกัน เธอเป็นหัวหน้าแผนกวิศวกรรมซอฟต์แวร์ของ MIT ซึ่งได้พัฒนาซอฟต์แวร์การบินบนเที่ยวบินสําหรับโครงการอวกาศอะพอลโลของนาซ่า ในปี 1986 เธอก่อตั้งบริษัทแฮมิลตันเทคโนโลยีในเคมบริดจ์, แมสซาชูเซตส์ บริษัทพัฒนาเกี่ยวกับ Universal Systems Language (USL) โดยยึดถือแนวคิดของเธอว่า "การพัฒนาก่อนความจริง" สำหรับการออกแบบระบบและซอฟต์แวร์
แฮมิลตันได้ตีพิมพ์บทความเอกสารและรายงานกว่า 130 เรื่องเกี่ยวกับโครงการหกสิบโครงการและโครงการสำคัญหกโครงการ เธอเป็นคนหนึ่งที่มักให้เครดิตในการสร้างคำว่า "วิศวกรรมซอฟต์แวร์"
เมื่อวันที่ 22 พฤศจิกายน 2016 แฮมิลตันได้รับรางวัลเหรียญอิสรภาพประธานาธิบดีจากประธานาธิบดีบารัค โอบามา สำหรับงานของเธอซึ่งนำไปสู่การพัฒนาซอฟต์แวร์การบินบนเครื่องบินสำหรับภารกิจดวงจันทร์อะพอลโลของนาซ่า
มาร์ก โอเวน

มาร์ก โอเวน
มาร์ก แอนโทนี แพทริก โอเวน (อังกฤษ: Mark Anthony Patrick Owen; 27 มกราคม ค.ศ. 1972-...) เป็นนักร้องและนักแต่งเพลงชาวอังกฤษ โดยเป็นสมาชิกของวงป็อปร็อกเทกแดต นอกจากนี้เขาได้ออกอัลบัมเดี่ยวออกมา 4 ชุด ได้แก่ Green Man, In Your Own Time, How the Mighty Fall และ The Art of Doing Nothing เขามียอดขายจากการเป็นศิลปินเดี่ยวทั้งหมด 500,000 ก๊อปปี๊
ผลงาน

Green Man (ค.ศ. 1997)
In Your Own Time (ค.ศ. 2003)
How To Mighty Fall (ค.ศ. 2005)
The Art Of Doing Nothing (ค.ศ. 2013)
| ด ค กเทกแดต |
| --- | --- |
 แกรี บาร์โลว์  ฮาวเวิร์ด ดอนัลด์  มาร์ก โอเวน เจสัน ออเรนจ์  ร็อบบี วิลเลียมส์ 
สตูดิโออัลบั้ม:  เทกแดตแอนด์พาร์ตี (1992)  เอฟรีติงเชนเจส (1993)  โนบอดีเอลส์ (1995)  บิวตีฟูลเวิลด์ (2006)  เดอะเซอร์คัส (2008)  โพรเกรสส์ (2010)  III (2014)  วันเดอร์แลนด์ (2017) 
อัลบั้มอื่น ๆ:  The Greatest Day – Take That Present: The Circus Live  โพรเกรสส์  Progress Live 
อัลบั้มรวมเพลง:  เทกแดต: เกรเทสต์ฮิตส์  The Best of Take That  Forever... Greatest Hits  เนเวอร์ฟอร์เกต – ดิอัลติเมตคอลเลกชัน  The Platinum Collection  Odyssey 
ซิงเกิล:  "Do What U Like"  "Promises"  "Once You've Tasted Love"  "It Only Takes a Minute"  "I Found Heaven"  "A Million Love Songs"  "Could It Be Magic"  "Why Can't I Wake Up with You"  "Pray"  "Relight My Fire"  "เบบี"  "Everything Changes"  "Love Ain't Here Anymore"  "Sure"  "Back for Good"  "Never Forget"  "ฮาวดีปอิสยัวร์เลิฟ"  "Patience"  "Shine"  "I'd Wait for Life"  "Reach Out"  "Rule the World"  "Greatest Day"  "อัปออลไนต์"  "The Garden"  "Said It All"  "Hold Up a Light"  "The Flood"  "Kidz"  "แฮปปีนาว"  "เลิฟเลิฟ"  "เวนวีเวอร์ยัง"  "These Days"  "Let In the Sun"  "ไฮเออร์แดนไฮเออร์"  "เฮย์บอย"  "คราย"  "เปรย์ (เวอร์ชันโอดิสซี)"  "Out of Our Heads" 
ทัวร์:  The Ultimate Tour  Beautiful World Tour 2007  Take That Present: The Circus Live  Progress Live  Take That Live  Wonderland Live  Greatest Hits Live 
โทรทัศน์:  Take That: For the Record  Take That's Countdown to Midnight 
อื่นๆ:  ผลงาน  เพลง  ไนเจล มาร์ติน-สมิธ  จอห์น แชงก์ส  สจ๊วร์ต ไพรซ์  SingStar Take That
ชาติชาย เจียมศรีพงษ์

| ชาติชาย เจียมศรีพงษ์ป> ม., ท.ช., จ.ภ. |
| --- | --- |

นายกองค์การบริหารส่วนจังหวัดพิจิตร
ดำรงตำแหน่ง 17 ธันวาคม พ ศ. 2540 – 26 ตุลาคม พ.ศ. 2563
 
ข้อมูลส่วนบุคคล
เกิด: 6 พฤศจิกายน พ.ศ. 2503 (64 ปี) อำเภอบางมูลนาก จังหวัดพิจิตร ประเทศไทย
พรรคการเมือง: ประชาธิปัตย์

ชาติชาย เจียมศรีพงษ์ (เกิด
6 พฤศจิกายน พ.ศ. 2503) อดีตนายกองค์การบริหารส่วนจังหวัดพิจิตร 6 สมัย เจ้าของสโลแกน "พบง่าย ใช้คล่อง ต้องชาติชาย" เป็นประธานสโมสรฟุตบอลจังหวัดพิจิตร และอดีตประธานสภาจังหวัดพิจิตร
ประวัติ

ชาติชาย เกิดเมื่อวันที่ 6 เดือนพฤศจิกายน พ.ศ. 2503 ที่ตำบลวังตะกู อำเภอบางมูลนาก จังหวัดพิจิตร
สำเร็จการศึกษาระดับมัธยมศึกษาตอนต้น จากโรงเรียนบางมูลนากภูมิวิทยาคม ระดับมัธยมศึกษาตอนปลาย จากโรงเรียนสวนกุหลาบวิทยาลัย ระดับปริญญาศิลปศาสตรบัณฑิต สาขาการจัดการทั่วไป สถาบันราชภัฏเพชรบูรณ์ และปริญญาศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง
งานการเมือง

ชาติชาย เข้าสู่การเมืองด้วยการเป็นสมาชิกสภาจังหวัดพิจิตรและสมาชิกสภาองค์การบริหารส่วนจังหวัดพิจิตร เขตเลือกตั้งอำเภอบางมูลนาก 3 สมัย (2533 - 2538, 2538 - 2542 และ 2543 - 2547) ในปี 2536 ได้รับดำรงตำแหน่งรองประธานสภาจังหวัดพิจิตร และในปี 2538 - 2540 ดำรงตำแหน่งประธานสภาจังหวัดพิจิตร อีกทั้งยังดำรงตำแหน่งนายกองค์การบริหารส่วนจังหวัดพิจิตร ตั้งแต่วันที่  17 ธันวาคม พ.ศ. 2540 ถึง พ.ศ. 2563
งานการเมือง > ตำแหน่งที่ได้รับแต่งตั้ง > ด้านกฎหมาย

กรรมาธิการวิสามัญร่างพระราชบัญญัติองค์การบริหารส่วนจังหวัด พ.ศ.  2540  ของสภาผู้แทนราษฏร
สมาชิกสภาร่างรัฐธรรมนูญ ปี พ.ศ. 2550 สภาร่างรัฐธรรมนูญไทย พ.ศ. 2550
งานการเมือง > ตำแหน่งที่ได้รับแต่งตั้ง > ด้านการศึกษา

กรรมการการประถมศึกษาจังหวัดพิจิตร (กปจ.)
กรรมการผู้ทรงคุณวุฒิสภาประจำสถาบันราชภัฎเพชรบูรณ์
นายกสมาคมศิษย์เก่าโรงเรียนบางมูลนากภูมิวิทยาคม
ประธานกรรมการสถานศึกษาโรงเรียนบางมูลนากภูมิวิทยาคม
กรรมการสภาวิทยาลัยชุมชนจังหวัดพิจิตร
ประธานกรรมการสถานศึกษาโรงเรียนสระหลวงพิทยาคม
ประธานคณะกรรมการสถานศึกษาขั้นพื้นฐานโรงเรียนพิจิตรพิทยาคม
งานการเมือง > ตำแหน่งที่ได้รับแต่งตั้ง > ด้านการรักษาความสงบเรียบร้อย

กรรมการตรวจและติดตามการบริหารงานตำรวจจังหวัดพิจิตร (กต.ตร.จังหวัด)
งานการเมือง > ตำแหน่งที่ได้รับแต่งตั้ง > ด้านการสาธารณสุข

ประธานคณะอนุกรรมการควบคุมคุณภาพและมาตรฐานบริการสาธารณสุขระดับจังหวัด
ผู้ทรงคุณวุฒิคณะอนุกรรมการพิจารณาวินิจฉัยคำร้องขอรับเงินช่วยเหลือเบื้องต้นระดับจังหวัด
คณะอนุกรรมการหลักประกันสุขภาพระดับจังหวัด และระดับเขต
ประธานกรรมการบริหารกองทุนฟื้นฟูสมรรถภาพที่จำเป็นต่อสุขภาพจังหวัดพิจิตร
งานการเมือง > ตำแหน่งที่ได้รับแต่งตั้ง > ด้านเศรษฐกิจ และสังคม

กรรมาธิการการพัฒนาเศรษฐกิจ สภาผู้แทนราษฎร
ประธานคณะอนุกรรมการบริหารกองทุนส่งเสริมการจัดสวัสดิการสังคมจังหวัดพิจิตร
ผู้อำนวยการศูนย์ปฏิบัติการต่อสู้เพื่อเอาชนะยาเสพติด (ศอ.ปส.) อบจ.พิจิตร
ประธานชมรมลูกเสือชาวบ้านจังหวัดพิจิตร
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2550 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2553 –  เหรียญลูกเสือสดุดี ชั้นที่ 1
มาย ไลฟ์ แอส อะลิ โทมัส

| มาย ไลฟ์ แอส อะลิ โทมัส My Life as Ali Thomas |
| --- | --- |
ที่เกิด:  กรุงเทพมหานคร ประเทศไทย
แนวเพลง: ป๊อบ,ร็อค,อินดี้โฟล์ค,ออลเทอร์นาทิฟ
ช่วงปี: พ.ศ. 2556 - ปัจจุบัน
ค่ายเพลง: Tigger Twins (พ.ศ. 2557) Warner Music Thailand (พ.ศ. 2558 - ปัจจุบัน)

สมาชิก: พาย - กัญญภัค วุธรา (ร้องนำ,กีต้าร์) แร็ก - วิภาต เลิศปัญญา (กีต้าร์) ตาว - วรรณพงศ์ แจงบำรุง (กลอง)
อดีตสมาชิก: เจ - ธเนศ กมลธรรมกุล (กลอง) โอ๊ก - โชติวัฒน์ ภูริพันธุ์ (เบส) เบนซ์ - ชญานนท์ นวลประเสริฐสุข (เบส)

เว็บไซต์: My Life as Ali Thomas (Facebook) My Life as Ali Thomas (Instagram) My Life as Ali Thomas (YouTube)
มาย ไลฟ์ แอส อะลิ โทมัส (อังกฤษ: My Life as Ali Thomas ตัวย่อ: MLAAT) วงดนตรีสัญชาติไทยจากค่ายเพลง "Warner Music Thailand" เป็นวงดนตรีที่สร้างชื่อจากการแสดงสดตามงานเทศกาลดนตรีต่างๆ ลักษณะดนตรีเป็นแนวโฟล์คอินดี้ มีการแต่งทำนอง เนื้อร้อง เรียบเรียงดนตรีเอง และการขับร้องเพลงภาษาอังกฤษ ถือว่าเป็นเอกลักษณ์เฉพาะตัวของวงนี้
สมาชิก

"พาย" กัญญภัค วุธรา เกิดวันที่ 3 ตุลาคม พ.ศ. 2531 (36 ปี) สำเร็จการศึกษาระดับไฮสคูลจาก Presbyterian Ladies' College (PLC) โรงเรียนประจำหญิงล้วนในประเทศออสเตรเลีย เข้าศึกษาที่คณะวิศวกรรมศาสตร์ จุฬาลงกรณ์มหาวิทยาลัยได้ระยะหนึ่ง จากนั้นจึงย้ายไปศึกษาจนสำเร็จการศึกษาระดับปริญญาตรีจาก School of Journalism and Communication (SOJC) University of Oregon สหรัฐอเมริกา และศึกษาต่อด้านดนตรี สาขา Electronic Music Production (EMP) ที่ SAE Institute Bangkok เคยเป็นช่างภาพให้กับนิตยสาร LIPS คอลัมน์ Lazy Day | Lookbook Oct 15 ปักษ์หลังเดือนมีนาคม พ.ศ. 2559 เป็นนางแบบให้กับกระเป๋า "ISAWAN" และเสื้อผ้า "Greyhound" เป็นหนึ่งในนักแสดงภาพยนตร์เรื่อง "Die Tomorrow (พรุ่งนี้ตาย)" กำกับโดย นวพล ธำรงรัตนฤทธิ์
"แร็ก" วิภาต เลิศปัญญา เกิดวันที่ 4 สิงหาคม พ.ศ. 2519 (48 ปี) สำเร็จการศึกษาจากคณะศิลปกรรม ภาควิชาออกแบบนิเทศศิลป์ มหาวิทยาลัยรังสิต และเป็น Art Director เกี่ยวกับงานโฆษณา
"ตาว" วรรณพงศ์ แจงบำรุง เกิดวันที่ 17 ธันวาคม พ.ศ. 2530 (36 ปี) สำเร็จการศึกษาจากวิทยาลัยดุริยางคศิลป์ สาขาวิชาดนตรีแจ๊ส มหาวิทยาลัยมหิดล เคยเป็นมือกลองให้กับวง August และ Present Perfect
อัลบั้ม

รูปแบบ : ดาวน์โหลด ค่ายเพลง : Tigger Twins
Lover to Lover
All My Inventions
รูปแบบ : ดาวน์โหลด/ซีดี/แผ่นเสียง ค่ายเพลง : Warner Music Thailand
All My Inventions
Daughter and Son
Winter's Love
Cordelia
Ellephant
Kiss
Lover to Lover
Felt
Paper
Forget You
ซิงเกิลเพลง

| ปี | วันที่เผยแพร่ | ชื่อเพลง | หมายเหตุ | อัลบั้ม |
| --- | --- | --- | --- | --- |
| 2557 | 18 กันยายน | "Lover to Lover" | Live Session | พยัคฆ์ LIVE 001 |
| 2557 | 1 ตุลาคม | "All My Inventions" | Live Session | พยัคฆ์ LIVE 001 |
| 2558 | 31 ตุลาคม | "Daughter and Son" | - | Paper |
| 2559 | 22 มกราคม | "Winter's Love" | - | Paper |
| 2559 | 5 สิงหาคม | "Cordelia" | - | Paper |
| 2559 | 4 พฤศจิกายน | "Echo" | เพลงพระราชนิพนธ์ | - |
| 2559 | 22 พฤศจิกายน | "Lover to Lover" | - | Paper |
| 2559 | 1 ธันวาคม | "แผ่นดินของเรา" | เพลงพระราชนิพนธ์ | - |
| 2560 | 10 กุมภาพันธ์ | "Only Reason" | เพลงประกอบภาพยนตร์ | - |
| 2560 | 18 เมษายน | "Kiss" | - | Paper |
| 2561 | 22 มิถุนายน | "Paper" | ภาพยนตร์สั้น ชื่อว่า "The Other Place" | Paper |
| 2561 | 16 พฤศจิกายน | "Daydreaming" | - | - |
| 2562 | 22 กุมภาพันธ์ | "Goodbye, Baby" | - | - |
| 2563 | 27 มีนาคม | "Real" | - | - |
| 2563 | 18 กันยายน | "Dear All The Universe" | - | - |
ผลงานอื่น

"พาย" กัญญภัค วุธรา เคยเป็นนักร้องร่วมให้กับเพลง "หักหลัง (Betrayed)" ของวง Retrospect ยังได้ขับร้องและแต่งเนื้อร้องภาษาอังกฤษให้กับเพลง "แมวอ้วน" สำหรับงานเทศกาลดนตรี "Cat Radio" จัดขึ้นในปี พ.ศ. 2557 ร่วมกับศิลปินจากค่ายเพลง "Tigger Twins"
ระหว่างปี พ.ศ. 2556 - พ.ศ. 2557 พายแต่งเพลงและขับร้องเป็นภาษาอังกฤษเผยแพร่ในสื่อสังคมที่มีชื่อว่า "SoundCloud" ได้แก่ Lover to Lover, Ellephant, Train Song (to Paris), Seagarette, Friday Untitled และมีเพลงที่เผยแพร่ลงใน YouTube คือ "Signs and Notes"
My Life as Ali Thomas ได้นำเพลงของวงดนตรีร็อคสัญชาติญี่ปุ่นที่มีชื่อว่า One Ok Rock มาขับร้องใหม่ เนื่องจาก One Ok Rock เข้ามาแสดงคอนเสิร์ตในประเทศไทย ได้แก่ "Good Goodbye" และอีก 1 เพลง คือ "Last Dance" ขับร้องร่วมกับ "พีช" ปณิชา เมธาวิชิตชัย นักร้องนำวง The 38 Years Ago
พายแต่งและขับร้องเพลงประกอบโฆษณาปากกา "Quantum" ภายใต้สโลแกน "คุณก็เขียนชีวิตให้ตัวเองได้ เพราะชีวิตเป็นของคุณ" โดยมี "เมญ่า" นนธวรรณ ฌรรวนธร เป็นนางแบบโฆษณา
My Life as Ali Thomas และวง Roof ร่วมกันขับร้องบรรเลงเพลง "Echo" เพลงพระราชนิพนธ์ลำดับที่ 41 พระบาทสมเด็จพระปรมินทรมหาภูมิพลอดุลยเดชทรงพระราชนิพนธ์ทำนองและคำร้องในปี พ.ศ. 2508 และเป็นนักร้องร่วมให้กับเพลง "Father Bhumibol" ของยืนยง โอภากุล หรือแอ๊ด คาราบาว นอกจากนี้ "พาย" กัญญภัค วุธรา ได้เป็นส่วนหนึ่งในการขับร้องเพลง "แผ่นดินของเรา" เพลงพระราชนิพนธ์ลำดับที่ 34 ร่วมกับศิลปินจากค่ายเพลง "Wayfer Records" และ "Warner Music Thailand"
ข้อมูลเพิ่มเติม

Eagles, Jeff Buckley, Andrew Bird, Marilyn Manson และ Jenny Lewis นักร้องนำแห่งวง Rilo Kiley เป็นศิลปินที่มีอิทธิพลสำคัญต่อการสร้างตัวตนในการเป็นนักร้องและนักแต่งเพลงของ "พาย" กัญญภัค วุธรา
My Life as Ali Thomas เป็น 1 ใน 2 วงดนตรีของไทยที่ได้รับเชิญให้เข้าร่วมเทศกาลดนตรี "Music Matters Festival" จัดขึ้นระหว่างวันที่ 12-15 กันยายน พ.ศ. 2559 ที่ประเทศสิงคโปร์ ร่วมกับ Slot Machine และวงดนตรีอื่นๆจากทั่วโลก นอกจากนี้ยังได้รับเชิญให้เข้าร่วมแสดงในงาน "Taichung International Cuisines Festival" ระหว่างวันที่ 24-25 กันยายน พ.ศ. 2559 ที่ประเทศไต้หวัน ร่วมกับวงดนตรีของไทย คือ Ebola
My Life as Ali Thomas เป็นหนึ่งในวงดนตรีที่ทำการแสดงเปิดคอนเสิร์ต Soundbox : Tattoo Colour x Polycat เมื่อวันที่ 20 พฤษภาคม พ.ศ. 2560 จัดขึ้นที่เมืองไทย จีเอ็มเอ็มไลฟ์เฮาส์ เซ็นทรัลเวิลด์ กรุงเทพมหานคร
My Life as Ali Thomas ได้รับเชิญให้แสดงดนตรีและเข้าร่วมงาน "Golden Melody Awards & Festival 2017" เมื่อวันที่ 22 มิถุนายน พ.ศ. 2560 ที่ประเทศไต้หวัน
My Life as Ali Thomas เป็น 1 ใน 4 วงดนตรีของไทย ร่วมกับ Yellow Fang, DCNXTR และ Chanudom ที่ได้เข้าร่วมแสดงในงาน "South by Southwest Music Festival 2019" ระหว่างวันที่ 8-17 มีนาคม พ.ศ. 2562 ณ เมืองออสติน รัฐเท็กซัส สหรัฐอเมริกา
รางวัล

ปกอัลบั้ม Paper
ประเทศไทยใน พ.ศ. 2559

เหตุการณ์ที่เกิดขึ้นใน พ.ศ. 2559 (ค.ศ. 2016) ในประเทศไทย
การจัดซุ้มถวายอาลัยต่อการสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตรในปี พ.ศ. 2559
ผู้นำ

พระมหากษัตริย์
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (จนถึง 13 ตุลาคม)
พระบาทสมเด็จพระวชิรเกล้าเจ้าอยู่หัว (ตั้งแต่ 13 ตุลาคม) (ก่อนวันที่ 1 ธันวาคม มีพระราชอิสริยยศ "สมเด็จพระบรมโอรสาธิราช เจ้าฟ้ามหาวชิราลงกรณฯ สยามมกุฎราชกุมาร" และ "สมเด็จพระเจ้าอยู่หัวมหาวชิราลงกรณ บดินทรเทพยวรางกูร")
สยามมกุฎราชกุมาร: พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) (จนถึง 13 ตุลาคม)
ผู้สำเร็จราชการแทนพระองค์: เปรม ติณสูลานนท์ (13 ตุลาคม – 1 ธันวาคม)
นายกรัฐมนตรี: ประยุทธ์ จันทร์โอชา (รัฐประหาร)
คณะผู้ยึดอำนาจปกครอง: คณะรักษาความสงบแห่งชาติ
หัวหน้าคณะรักษาความสงบแห่งชาติ ประยุทธ์ จันทร์โอชา
รัฐสภา: สภานิติบัญญัติแห่งชาติ
ประธานสภานิติบัญญัติแห่งชาติ: พรเพชร วิชิตชลชัย (แต่งตั้ง)
ประธานศาลฎีกา: วีระพล ตั้งสุวรรณ
เหตุการณ์ > มกราคม

20 มกราคม – คณะวิทยาศาสตร์ จุฬาลงกรณ์มหาวิทยาลัยค้นพบแมงมุมสันโดษเมดิเตอร์เรเนียนในประเทศไทยที่อำเภอไทรโยค จังหวัดกาญจนบุรี (เนชั่นทีวี)
29 มกราคม – คณะกรรมการร่างรัฐธรรมนูญเผยแพร่ร่างรัฐธรรมนูญฉบับแรกซึ่งมีทั้งสิ้น 270 มาตรา
เหตุการณ์ > กุมภาพันธ์

4 กุมภาพันธ์ – คณะวิทยาศาสตร์ มหาวิทยาลัยมหิดล ประกาศการคิดค้นการใช้แบคทีเรียต้านโรคไข้เลือดออกในยุง (ไทยรัฐออนไลน์)
เหตุการณ์ > เมษายน

18 เมษายน – รัชนก อินทนนท์ ได้เป็นนักแบดมินตันหญิงเดี่ยวมือหนึ่งของโลกคนแรกของประเทศไทย (Bangkok Post)
เหตุการณ์ > พฤษภาคม

17 พฤษภาคม – ศาลอาญาอนุมัติหมายจับ พระเทพญาณมหามุนี (ไชยบูลย์ ธมฺมชโย) เจ้าอาวาสวัดพระธรรมกาย ฐานสมคบกันฟอกเงินและร่วมกันฟอกเงิน และร่วมกันรับของโจร (เนชั่น)
เหตุการณ์ > มิถุนายน

4 มิถุนายน – ภาควิชาชีวเคมี คณะแพทยศาสตร์ มหาวิทยาลัยเชียงใหม่ ค้นพบสารเซซามินที่ช่วยยับยั้งเซลส์มะเร็งและช่วยยับยั้งเซลส์ที่เสื่อมได้ครั้งแรกของโลก(เดลินิวส์)
9 มิถุนายน – งานฉลองสิริราชสมบัติครบ 70 ปี พ.ศ. 2559 งานฉลองสิริราชสมบัติครั้งสุดท้ายของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
6 มิถุนายน – ภาควิชาชีวเคมี คณะวิทยาศาสตร์ มหาวิทยาลัยขอนแก่น ค้นพบยีสต์ที่ใช้ผลิตเอทานอล สายพันธุ์ใหม่
เหตุการณ์ > สิงหาคม

7 สิงหาคม – ร่างรัฐธรรมนูญแห่งราชอาณาจักรไทย พ.ศ. 2559 ได้รับการเห็นชอบโดยผลของการออกเสียงลงประชามติ
12 สิงหาคม – พระราชพิธีมหามงคลเฉลิมพระชนมพรรษา 7 รอบ 12 สิงหาคม 2559
เหตุการณ์ > ตุลาคม

13 ตุลาคม – พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จสวรรคต ทรงครองสิริราชสมบัติได้ 70 ปี 4 เดือน
31 ตุลาคม – วางจำหน่ายนิตยสารสกุลไทยฉบับสุดท้าย ฉบับที่ 3237 หลังจากวางจำหน่ายมา 62 ปี
เหตุการณ์ > ธันวาคม

1 ธันวาคม
พลเอกเปรม ติณสูลานนท์ ผู้สำเร็จราชการแทนพระองค์ในขณะนั้น พร้อมด้วยศาสตราจารย์ ดร.พรเพชร วิชิตชลชัย ประธานสภานิติบัญญัติแห่งชาติในฐานะประธานรัฐสภา พลเอกประยุทธ์ จันทร์โอชา นายกรัฐมนตรี และนายวีระพล ตั้งสุวรรณ ประธานศาลฎีกา เข้าเฝ้าทูลละอองธุลีพระบาท พระบาทสมเด็จพระวชิรเกล้าเจ้าอยู่หัว ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เพื่อกราบบังคมทูลเชิญขึ้นทรงราชย์สืบราชสันตติวงศ์เป็นพระมหากษัตริย์แห่งราชอาณาจักรไทย จากนั้นศาสตราจารย์ ดร.พรเพชร วิชิตชลชัย ประธานสภานิติบัญญัติแห่งชาติในฐานะประธานรัฐสภาจึงได้ประกาศให้ประชาชนทราบ ทั้งนี้ในทางนิตินัยถือว่าได้เสด็จขึ้นทรงราชย์ตั้งแต่วันที่ 13 ตุลาคม ที่ผ่านมา
มีพระราชโองการให้ประกาศเฉลิมพระปรมาภิไธยพระบาทสมเด็จพระวชิรเกล้าเจ้าอยู่หัวในครั้งนั้นว่า สมเด็จพระเจ้าอยู่หัวมหาวชิราลงกรณ บดินทรเทพยวรางกูร (ต่อมาในพระราชพิธีบรมราชาภิเษก พุทธศักราช 2562 ได้มีการประกาศเฉลิมพระปรมาภิไธยพระนามเต็มว่า "พระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว")
ผู้เสียชีวิต > มกราคม

8 มกราคม – โรช วิภัติภูมิประเทศ รัฐมนตรีช่วยว่าการกระทรวงกลาโหมคนที่ 42 (เกิด พ.ศ. 2473)
13 มกราคม – ทวีศักดิ์ อับดุลบุตร อดีตสมาชิกสภาผู้แทนราษฎร (เกิด พ.ศ. 2489)
17 มกราคม
ศิริพร วงศ์สวัสดิ์ นักแสดง (เกิด พ.ศ. 2489)
พิษณุ พลไวย์ อดีตสมาชิกสภาผู้แทนราษฎร (เกิด พ.ศ. 2506)
18 มกราคม – ทฤษฎี สหวงษ์ นักแสดง (เกิด พ.ศ. 2523)
25 มกราคม
พระธรรมสิงหบุราจารย์ (จรัญ ฐิตธมฺโม) อดีตเจ้าคณะจังหวัดสิงห์บุรี (เกิด พ.ศ. 2471)
พระพรหมสุธี (เสนาะ ปญฺญาวชิโร) อดีตเจ้าคณะภาค 12 (เกิด พ.ศ. 2500)
ผู้เสียชีวิต > กุมภาพันธ์

5 กุมภาพันธ์ – พระสุธรรมาธิบดี (แสง ชุตินฺธโร) พระราชาคณะเจ้าคณะรอง (เกิด พ.ศ. 2456)
ผู้เสียชีวิต > มีนาคม

3 มีนาคม – ถนัด คอมันตร์ รองนายกรัฐมนตรีคนที่ 29 (เกิด พ.ศ. 2457)
4 มีนาคม – เฉลิมพล เอกอุรุ ตุลาการ (เกิด พ.ศ. 2488)
12 มีนาคม – พ้อง ชีวานันท์ รัฐมนตรีช่วยว่าการกระทรวงคมนาคมคนที่ 94 (เกิด พ.ศ. 2490)
16 มีนาคม – พระญาณวิศิษฏ์ (ทอง จนฺทสิริ) พระราชาคณะ (เกิด พ.ศ. 2475)
ผู้เสียชีวิต > เมษายน

6 เมษายน – สนั่น ชูสกุล (เกิด พ.ศ. 2502) นักเขียน และนักกิจกรรมทางสังคมชาวไทย
11 เมษายน – สมเด็จพระพุทธโฆษาจารย์ (วีระ ภทฺทจารี) อดีตคณะผู้ปฏิบัติหน้าที่สมเด็จพระสังฆราช (เกิด พ.ศ. 2473)
13 เมษายน – หัสวุฒิ วิฑิตวิริยกุล ประธานศาลปกครองสูงสุดคนที่ 2 (เกิด พ.ศ. 2491)
23 เมษายน – บรรหาร ศิลปอาชา นายกรัฐมนตรีคนที่ 21 (เกิด พ.ศ. 2475)
30 เมษายน – สมจิตร เกตุภูเขียว (แดง จิตกร) นักร้องลูกทุ่ง (เกิด พ.ศ. 2513)
ผู้เสียชีวิต > พฤษภาคม

7 พฤษภาคม – ประคิณ ชุมสาย ณ อยุธยา ศิลปินแห่งชาติ (เกิด พ.ศ. 2462)
11 พฤษภาคม – ประจวบ ฤกษ์ยามดี นักแสดง (เกิด พ.ศ. 2476)
12 พฤษภาคม – อดุลย์ ดุลยรัตน์ นักแสดง (เกิด พ.ศ. 2475)
19 พฤษภาคม – นาราชา สุวิทย์ อดีตสมาชิกสภาผู้แทนราษฎร (เกิด พ.ศ. 2512)
ผู้เสียชีวิต > มิถุนายน

1 มิถุนายน – โฆสิต ปั้นเปี่ยมรัษฎ์ รองนายกรัฐมนตรีคนที่ 91 (เกิด พ.ศ. 2486)
5 มิถุนายน – พระพิมลพัฒนาทร (พวน วรมงฺคโล) พระราชาคณะ (เกิด พ.ศ. 2472)
7 มิถุนายน – สุรพันธ์ ชินวัตร รัฐมนตรีช่วยว่าการกระทรวงคมนาคมคนที่ 42 (เกิด พ.ศ. 2473)
8 มิถุนายน – ไตรรงค์ อินทรทัต อดีตที่ปรึกษานายกรัฐมนตรี (เกิด พ.ศ. 2492)
ผู้เสียชีวิต > สิงหาคม

4 สิงหาคม – พระครูวิมลขันติธรรม (อภิสิทธิ์ ขนฺติสาโร) รองเจ้าคณะจังหวัดสุรินทร์ (เกิด พ.ศ. 2487)
9 สิงหาคม – มนต์ชัย พันธุ์คงชื่น อธิบดีกรมตำรวจคนที่ 22 (เกิด พ.ศ. 2464)
11 สิงหาคม – ประเทียบ เทศวิศาล อดีตสมาชิกวุฒิสภา (เกิด พ.ศ. 2468)
31 สิงหาคม – นกหวีด เดวี่ นักมวยไทย (เกิด พ.ศ. 2508)
ผู้เสียชีวิต > กันยายน

5 กันยายน – วุฒิ คงคาเขตร นักแสดง (เกิด พ.ศ. 2484)
6 กันยายน – สวรรณา วิชัยรัตน์ (หม่อมเจ้าสวรรณา ภาณุพันธุ์) อดีตหม่อมเจ้า (ประสูติ พ.ศ. 2460)
15 กันยายน – แก้วขวัญ วัชโรทัย เลขาธิการพระราชวังคนที่ 5 (เกิด พ.ศ. 2471)
19 กันยายน – นำพล ศรีจันทึก (นำพล หนองกี่พาหุยุทธ) นักมวยไทย (เกิด พ.ศ. 2512)
ผู้เสียชีวิต > ตุลาคม

4 ตุลาคม – หม่อมราชวงศ์ศุภวัฒย์ เกษมศรี นักประวัติศาสตร์ (เกิด พ.ศ. 2475)
13 ตุลาคม
บุญเอื้อ ประเสริฐสุวรรณ ประธานรัฐสภาคนที่ 23 (เกิด พ.ศ. 2462)
พระบาทสมเด็จพระมหาภูมิพลอดุลยเดชมหาราช บรมนาถบพิตร พระมหากษัตริย์พระองค์ที่ 9 แห่งกรุงรัตนโกสินทร์ (พระราชสมภพ พ.ศ. 2470)
17 ตุลาคม – จรัล เพ็ชรเจริญ (สีเทา เพ็ชรเจริญ) นักแสดง (เกิด พ.ศ. 2475)
30 ตุลาคม – บรรจบ เจียวเล้ง (บรรจบ เจริญพร) นักร้องลูกทุ่ง (เกิด พ.ศ. 2483)
ผู้เสียชีวิต > พฤศจิกายน

4 พฤศจิกายน – สันติ ดวงสว่าง นักร้องลูกทุ่ง (เกิด พ.ศ. 2511)
20 พฤศจิกายน – ลิขิต ธีรเวคิน รัฐมนตรีช่วยว่าการกระทรวงมหาดไทยคนที่ 88 (เกิด พ.ศ. 2484)
ผู้เสียชีวิต > ธันวาคม

6 ธันวาคม – สวัสดิ์ อมรวิวัฒน์ อธิบดีกรมตำรวจคนที่ 27 (เกิด พ.ศ. 2478)
10 ธันวาคม – วิเชียร คำเจริญ (ลพ บุรีรัตน์) ศิลปินแห่งชาติ (เกิด พ.ศ. 2478)
14 ธันวาคม – พระอุดมญาณโมลี (จันทร์ศรี จนฺททีโป) พระราชาคณะเจ้าคณะรอง (เกิด พ.ศ. 2454)
15 ธันวาคม
พระครูปัญญาวุฒิสุนทร (คุน ปญฺญาวุฑฺโฒ) อดีตเจ้าคณะอำเภอเมืองสุรินทร์ (เกิด พ.ศ. 2472)
สำเภา ประจวบเหมาะ รัฐมนตรีช่วยว่าการกระทรวงเกษตรและสหกรณ์คนที่ 74 (เกิด พ.ศ. 2475)
16 ธันวาคม – สุขุม เลาวัณย์ศิริ รัฐมนตรีช่วยว่าการกระทรวงมหาดไทยคนที่ 56 (เกิด พ.ศ. 2482)
23 ธันวาคม – มารศรี มุดาประกร (มารศรี ณ บางช้าง) นักแสดง (เกิด พ.ศ. 2475)
30 ธันวาคม – โชติศรี ท่าราบ นักเขียน (เกิด พ.ศ. 2462)
ผู้เสียชีวิต > ไม่ทราบวัน

สำเนาว์ ขจรศิลป์ ศาสตราจารย์ (ไม่ทราบปีเกิด)
มาริโอปาร์ตี 10

| มาริโอปาร์ตี 10 |
| --- | --- |
ผู้พัฒนา: เอ็นดีคิวบ์
ผู้จัดจำหน่าย: นินเทนโด
กำกับ: ชูอิจิโระ นีชียะ
อำนวยการผลิต: จุมเปอิ โฮรีตะ โทชิอากิ ซูซูกิ อะซูชิ อิเกดะ
ออกแบบ: ทาซุมิทซุ วาตานาเบะ
โปรแกรมเมอร์: ฮิเดกิ ซาฮาชิ
ศิลปิน: เคอิซูเกะ คาซาฮาระ
แต่งเพลง: เรอิ โคนโดฮ์ โตชิกิ ไอดะ
ชุด: มาริโอปาร์ตี
เครื่องเล่น: Wii U
วางจำหน่าย: JP: March 12, 2015 NA: March 20, 2015 EU: March 20, 2015 AU: March 21, 2015
แนว: ปาร์ตี
รูปแบบ: คนเดียว, หลายคน
มาริโอปาร์ตี 10 (อังกฤษ: Mario Party 10; ญี่ปุ่น: マリオパーティ10; โรมาจิ: Mario Pāti Ten) เป็นเกมปาร์ตีที่ผลิตโดยเอ็นดีคิวบ์และเผยแพร่โดย นินเทนโดสำหรับเครื่องวียู เป็นเกมที่สิบของซีรีส์ มาริโอปาร์ตี, เกมที่สิบสี่ของแฟรนชายส์ และเป็นเกมเดียวในซีรีสที่อยู่ในวียู. เกมนี้เผยแพร่ทั่วโลกในเดือนมีนาคม ค.ศ.2015
วิธีเล่น > โหมดปกติ

บทความหลัก: มาริโอปาร์ตี 9
โหมดนี้มีวิธีเล่นแบบเดียวกันกับเกม มาริโอปาร์ตี 9 คือ ผู้เล่นสี่คนนั่งในรถไปด้วยกัน แล้วทอยลูกเต๋าหกด้าน บาวเซอร์จะปรากฏและขโมยมินิสตาร์ไปครึ่งหนึ่งจากผู้เล่นที่ทำให้มันเป็นอิสระ
วิธีเล่น > โหมดบาวเซอร์

ในโหมดนี้ ผู้เล่นที่ห้าจะควบคุมบาวเซอร์โดยใช้แป้นเครื่องเล่นวียู โดยให้ผู้เล่นสี่คนต้องไปให้ถึงเส้นชัยก่อนที่จะเสียหัวใจจนหมด และพยายามอย่าให้บาวเซอร์จับได้ ถ้าบาวเซอร์จับได้ มันจะเริ่มมินิเกมที่บาวเซอร์สามารถทำในสิ่งที่พิเศษได้ เช่น เอียงแท่งไฟ, กระดกแป้นพินบอล และพ่นไฟ ในขณะที่ผู้เล่นอื่นพยายามทำให้บาดเจ็บน้อยที่สุด. ผู้เล่นทั้งสี่จะชนะถ้ามีผู้เล่นอย่างน้อยหนึ่งคนไปถึงเส้นชัยโดยยังมีหัวใจเหลืออยู่ แต่ถ้าผู้เล่นทั้งสี่คนไม่มีหัวใจเหลือแล้ว บาวเซอร์ (ผู้เล่นที่ห้า) จะชนะโดยปริยาย
วิธีเล่น > โหมดอะมีโบ

โหมดอะมีโบจำเป็นต้องใช้ตัวละครจากอะมีโบทั้งสี่ตัว. ผู้เล่นที่มีอะมีโบเป็นของตนเองจะเล่นบนกระดานสามมิติ ในขณะที่ผู้เล่นที่ไม่มีอะมีโบจะเล่นบนกระดานสองมิติ โหมดนี้มีวิธีเล่นคล้ายกับเกม มาริโอปาร์ตีดีเอส ตัวละครที่สามารถเล่นได้คือมาริโอ, ลุยจิ, เจ้าหญิงพีช, โท้ด, บาวเซอร์, โยชิ, ดองกีคอง, วาริโอ และโรซาลินา
การตอบรับ

มาริโอปาร์ตี 10 ได้รับคำวิจารณ์ไปหลายด้าน โดยทางเมทาคริติกให้คะแนนไป 66/100 ส่วนซามูเอล คไลบอร์นจาก IGN ให้ไป 6.5 ต่อ 10 คะแนน แล้วกล่าวว่า "นำความคิดแย่ๆ มาจากเกม มาริโอปาร์ตี 9 ซึ่งทำให้ความสนุกลดลง" แอนเดร เซเกอร์จาก GameXplain ได้ให้ระดับเกมนี้ว่า "Meh" (แย่) และมาร์ก วัลตันจากGameSpot ให้คะแนนไป 6 ต่อ 10